Styrkur koltvísýrings af mannavöldum hefur því hækkað um 40% og er orðinn meiri en verið hefur í 800.000 ár . Rannsóknir á ískjörnum úr jöklum sýna að þegar fyrri kuldaskeiðum í sögu jarðar lauk hlýnaði um 5°C á fimm þúsund árum en nú gæti slík hlýnun orðið á nokkrum öldum , jafnvel á einni öld . Þótt búast mætti við að á næstu þúsund árum kólnaði á norðurhveli jarðar vegna hægfara breytingar á lögun sporbaugs og möndulhalla jarðar vegur hlýnun vegna aukinna gróðurhúsaáhrifa það upp . Mestu skiptir hins vegar fyrir jarðarbúa hvernig hitastig verður næstu aldirnar .